CELEX: 62009CN0102
Language: fi
Date: 2009-03-13 00:00:00
Title: Asia C-102/09: Ennakkoratkaisupyyntö, jonka Tribunale di Firenze (Italia) on esittänyt 13.3.2009 — Camar Srl v. Presidente del Consiglio dei Ministri

6.6.2009   
            
            
               FI
            
            
               Euroopan unionin virallinen lehti
            
            
               C 129/7
            
         Ennakkoratkaisupyyntö, jonka Tribunale di Firenze (Italia) on esittänyt 13.3.2009 — Camar Srl v. Presidente del Consiglio dei Ministri
   (Asia C-102/09)
   2009/C 129/12
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Firenze
   
      Pääasian asianosaiset
   
   
      Kantaja: Camar S.r.l.
   
      Vastaaja: Presidente del Consiglio dei Ministri
   
      Ennakkoratkaisukysymykset
   
   
               1)
            
            
               Oliko ensimmäisen Jaundén yleissopimuksen 14 artikla esteenä sille, että jäsenvaltio otti käyttöön sisäisen veron Somaliasta peräisin oleville banaaneille, kun mainittua veroa ei käytännössä sovellettu kotimaassa tuotettuihin banaaneihin (kotimaista tuotantoa ei ylipäätään ollut tai se oli merkityksetöntä) eikä sitä sovellettu mihinkään muihin kotimaassa tuotettuihin hedelmiin?
               Jos tähän kysymykseen vastataan myöntävästi:
            
         
               2)
            
            
               Oliko tuolloin voimassa olleeseen Lomén yleissopimukseen liitetty banaanipöytäkirja esteenä sellaisten verojen kantamiselle, jotka eivät olleet yhteensopivia ensimmäisen Jaundén yleissopimuksen 14 artiklan kanssa, siltä osin kuin on kyse vuonna 1990 tapahtuneesta somalialaisten banaanien tuonnista Italiaan, kun otetaan huomioon mainitun pöytäkirjan määräykset suhteessa aikaisempien Lomén yleissopimusten sekä toisen Jaundén yleissopimuksen 5 artiklan määräyksiin?
               Jos tähän kysymykseen vastataan kieltävästi:
            
         
               3)
            
            
               Oliko Lomén yleissopimuksiin liitetty banaanipöytäkirja esteenä sellaisen veron korottamiselle 1.4.1976 jälkeen, jollainen Italian kulutusvero Somaliasta peräisin oleville banaaneille on, riippumatta tällaisista korotuksista mainittujen banaanien viennille aiheutuvista konkreettisista vaikutuksista?